“ตู่” ฉุนกึก! สื่อตั้งฉายา “แปดเปื้อน” ฉะเดือด “ประเพณีบ้าๆ บอๆ”
“ตู่” ฉุนกึก! สื่อทำเนียบฯ ตั้งฉายารัฐบาล “หน้ากากคนดี” พ่วงฉายานายก “แปดเปื้อน" ฉะเดือด  "ประเพณีบ้าๆ บอๆ อย่างนี้ไม่มี"
“ตู่” ฉุนกึก! สื่อตั้งฉายารัฐบาล “หน้ากากคนดี” พ่วงฉายานายก "แปดเปื้อน" ฉะเดือด "ประเพณีบ้าๆ บอๆ อย่างนี้ไม่มี"
26 ธ.ค. 2565

ผู้สื่อข่าวรายงานว่า จากกรณีสื่อมวลชนประจำทำเนียบรัฐบาลได้ตั้งฉายาให้กับรัฐบาล พล.อ.ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม ว่าเป็นรัฐบาล “หน้ากากคนดี” และตัวพล.อ.ประยุทธ์ ได้รับฉายา “แปดเปื้อน” นั้น
โดยล่าสุดสื่อมวลชนได้ไปดักสัมภาษณ์ พล.อ.ประยุทธ์ ในประเด็นนี้ โดยเจ้าตัวมีท่าทางฉุนฉียว และปฏิเสธที่จะให้สัมภาษณ์ ก่อนก้าวขึ้นรถ พร้อมกับโบกมือปัด ระบุว่า “ไม่สนใจ” และเมื่อสื่อมวลชนพยายามชี้แจงว่า การตั้งฉายารัฐบาล และคณะรัฐมนตรีเป็นประเพณีปฏิบัติของสื่อมวลชนประจำทำเนียบรัฐบาล แต่ พล.อ.ประยุทธ์ กลับปิดประตูรถทันที พร้อมกล่าวว่า “ประเพณีบ้าๆ บอๆ อย่างนี้ไม่มี”
นอกจากนี้ พล.อ.ประยุทธ์ ยังปฏิเสธที่จะให้สัมภาษณ์ถึงกรณีนายกรัฐมนตรีจะไปสมัครสมาชิกพรรครวมไทยสร้างชาติ ในวันที่ 29 ธันวาคมนี้ ตามที่มีกระแสข่าวหรือไม่